3 หุ้นเดินเรือแกร่งกว่าตลาด! รับดัชนี BDI พุ่ง 5 วันติดทะลุ 1,567 จุด
3 หุ้นเดินเรือ PSL-TTA-RCL แกร่งกว่าตลาด! รับดัชนี BDI พุ่ง 5 วันติดทะลุ 1,567 จุด
5 ก.ค. 2561

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 10.25 น. อยู่ที่ระดับ 11.90 บาท ปรับตัวขึ้น 0.20 บาท หรือ 1.71% สูงสุดที่ระดับ 12 บาท ต่ำสุดที่ระดับ 11.90 บาท ด้วยมูลค่าซื้อขาย 11.60 ล้านบาท
ขณะเดียวกัน บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 6.85 บาท ปรับตัวขึ้น 0.05 บาท หรือ 0.74% สูงสุดที่ระดับ 6.95 บาท ต่ำสุดที่ระดับ 6.85 บาท ด้วยมูลค่าซื้อขาย 10.19 ล้านบาท
อีกทั้ง บริษัท อาร์ ซี แอล จำกัด (มหาชน) หรือ RCL อยู่ที่ระดับ 5.05 บาท ปรับตัวขึ้น 0.07 บาท หรือ 1.41% สูงสุดที่ระดับ 5.10 บาท ต่ำสุดที่ระดับ 5 บาท ด้วยมูลค่าซื้อขาย 1.11 ล้านบาท
โดย ราคาหุ้นในกลุ่มเดือนเรือปรับตัวขึ้น ถึงแม้ดัชนีตลาดหุ้นไทยจะปรับตัวลดลงถึง 12.54 จุด ซึ่งได้รับปัจจัยบวกจากดัชนีค่าระวางเรือ BDI ปรับตัวเพิ่มขึ้น 91 จุด
ทั้งนี้ บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ฯว่า ดัชนีค่าระวางเรือ BDI เพิ่มขึ้น 91 จุด อยู่ที่ระดับ 1,567 จุด เพิ่มขึ้นต่อเนื่องเป็นวันที่ 5 เป็นบวกต่อ Sentiment การลงทุนในหุ้นกลุ่มเดินเรือ บมจ.พรีเชียส ชิพปิ้ง(PSL) และบมจ.โทรีเซนไทย เอเยนต์ซีส์ (TTA)
 